ਨਾਜ਼ ਖ਼ਿਆਲਵੀ
ਮੁਹੰਮਦ ਸਿੱਦੀਕ (12 ਦਸੰਬਰ 1947 – 12 ਦਸੰਬਰ 2010), ਕਲਮੀ ਨਾਮ ਨਾਜ਼ ਖ਼ਿਆਲਵੀ ( ناز خیالوی ), ਇੱਕ ਪਾਕਿਸਤਾਨੀ ਗੀਤਕਾਰ ਅਤੇ ਰੇਡੀਓ ਪ੍ਰਸਾਰਕ ਸੀ, ਜੋ ਮੁੱਖ ਤੌਰ 'ਤੇ ਆਪਣੀ ਸੂਫੀ ਕਵਿਤਾ ਤੁਮ ਏਕ ਗੋਰਖ ਧੰਦਾ ਹੋ ਲਈ ਜਾਣਿਆ ਜਾਂਦਾ ਹੈ, ਜਿਸ ਨੂੰ ਬਾਅਦ ਵਿੱਚ ਪ੍ਰਸਿੱਧ ਕੱਵਾਲੀ ਗਾਇਕ ਨੁਸਰਤ ਫਤਿਹ ਅਲੀ ਖਾਨ ਨੇ ਗਾਇਆ। ਇਸ ਨੇ ਦੋਵਾਂ ਦਾ ਨਾਮ ਘਰ ਘਰ ਪਹੁੰਚਾ ਦਿੱਤਾ। ਉਸਨੇ 27 ਸਾਲਾਂ ਤੱਕ ਫੈਸਲਾਬਾਦ ਰੇਡੀਓ ਸਟੇਸ਼ਨ 'ਤੇ ਇੱਕ ਰੇਡੀਓ ਪ੍ਰੋਗਰਾਮ, ਸੰਦਲ ਧਰਤੀ ਦੀ ਮੇਜ਼ਬਾਨੀ ਵੀ ਕੀਤੀ।